Publication: Magyar Közlöny
Issue: MK-2000-93 (Year: 2000, Number: 93)
Era: 1990-2004
Section: 217/1998. (XII. 30.) Korm. rendelet
Paragraph Index: 46

2. § A szóbeli jegyzék magyar nyelvű szövege a következő: „SZÖVETSÉGI KÜLÜGYMINISZTÉRIUM A Szövetségi Külügyminisztérium tiszteletét fejezi ki a Magyar Köztársaság Külügyminisztériumának és hivatkozással annak 1999. december 15-én kelt jegyzékére van szerencséje közölni, hogy a svájci hatóságok elismerik a magyar személyazonosító kártyák („ID CARD”, valamint „ID CARD FOR HUNGARIAN CITIZENS WITH ETHNIC IDENTIFICATION”) okmánybiztonságát. Ezzel teljesültek a feltételek az 1990. augusztus 7-i, Svájc és Magyarország között a vízumkényszer megszüntetéséről létrejött jegyzékváltás 2. pontja kiegészítésének hatálybalépéséhez. Az 1997. június 4-i jegyzékváltás rendelkezései szerint az 1990. augusztus 7-i jegyzékváltás 2. pontjának kiegészítése 15 nappal e jegyzéket követően, vagyis 2000. április 8-án lép hatályba. A Szövetségi Külügyminisztérium megragadja az alkalmat, hogy a Külügyminisztériumot kiváló nagyrabecsüléséről biztosítsa. Bern, 2000. március 24.”

Source: https://magyarkozlony.hu/hivatalos-lapok/0c7176034fc8a8a4569b18aa78e167a09b23c8aa/dokumentumok/73b1a94fc5ed90ec50baf8eb0f98e8bbd4a68a0f/letoltes